CELEX: 32019D0718
Language: da
Date: 2019-04-30 00:00:00
Title: Kommissionens afgørelse (EU) 2019/718 af 30. april 2019 om forslaget til borgerinitiativ »PRO-NUTRISCORE« (meddelt under nummer C(2019) 3232)

10.5.2019   
               
               
                  DA
               
               
                  Den Europæiske Unions Tidende
               
               
                  L 122/49
               
            
         KOMMISSIONENS AFGØRELSE (EU) 2019/718
         af 30. april 2019
         om forslaget til borgerinitiativ »PRO-NUTRISCORE«
         
            
               (meddelt under nummer C(2019) 3232)
            
         
         (Kun den franske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
         ud fra følgende betragtninger:
         
                     (1)
                  
                  
                     Emnet for borgerinitiativet »PRO-NUTRISCORE« er som følger: »Vi anmoder Europa-Kommissionen om at indføre forenklede næringsdeklarationer («Nutriscore») på fødevarer for at sikre forbrugerne fyldestgørende oplysninger om næringsindholdet og beskytte deres helbred«.
                  
               
                     (2)
                  
                  
                     Målene for forslaget til borgerinitiativ er som følger: »1. På baggrund af den store diversitet i udbuddet af fødevarer at gøre næringsdeklarationer lettere at læse og forstå, således at fødevarers næringsværdi kan aflæses ved første blik. 2. At fremme folkesundheden ved at tilskynde branchen til at forbedre sammensætningen af produkterne. 3. At harmonisere oplysningerne om næringsindholdet på EU-niveau ved at indføre ét enkelt officielt mærkningssystem og derigennem sætte en stopper for den forvirring, som den overvældende mængde af eksisterende logoer skaber blandt de europæiske forbrugere«.
                  
               
                     (3)
                  
                  
                     Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
                  
               
                     (4)
                  
                  
                     Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
                  
               
                     (5)
                  
                  
                     Der kan på grundlag af artikel 114 i traktaten om Den Europæiske Unions funktionsmåde (TEUF) vedtages EU-retsakter til gennemførelse af traktaterne med henblik på indbyrdes tilnærmelse af medlemsstaternes love og administrative bestemmelser, der vedrører det indre markeds oprettelse og funktion.
                  
               
                     (6)
                  
                  
                     Af disse grunde falder forslaget til borgerinitiativ ikke åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b).
                  
               
                     (7)
                  
                  
                     Derudover er der i overensstemmelse med forordningens artikel 3, stk. 2, blevet dannet en borgerkomité og udpeget kontaktpersoner, og forslaget til borgerinitiativ er ikke utilstedeligt, uunderbygget eller af chikanøs karakter og heller ikke åbenbart i strid med Unionens værdier som fastsat i artikel 2 i traktaten om Den Europæiske Union.
                  
               
                     (8)
                  
                  
                     Forslaget til borgerinitiativ »PRO-NUTRISCORE« bør derfor registreres —
                  
               VEDTAGET DENNE AFGØRELSE:
         
            Artikel 1
            Forslaget til borgerinitiativ »PRO-NUTRISCORE« registreres hermed.
         
         
            Artikel 2
            Denne afgørelse træder i kraft den 8. maj 2019.
         
         
            Artikel 3
            Denne afgørelse er rettet til initiativtagerne (medlemmerne af borgerkomitéen) til forslaget til borgerinitiativet »PRO-NUTRISCORE«, som repræsenteres ved Cédric Musso og Ivo Mechels, der fungerer som kontaktpersoner.
         
         
            Udfærdiget i Bruxelles, den 30. april 2019.
            
               
                  På Kommissionens vegne
               
               Frans TIMMERMANS
               
                  Næstformand
               
            
         
         
            (1)  EUT L 65 af 11.3.2011, s. 1.